b'\n_START_ARTICLE_\nDeluc (m\xc3\xa5nekrater)\n_START_SECTION_\nOmgivelser\n_START_PARAGRAPH_\nDeluckrateret ligger syd-syd\xc3\xb8st for Maginuskrateret og den enorme bjergomgivne slette Clavius. Stik \xc3\xb8st for Deluc ligger det noget st\xc3\xb8rre Liliuskrater.\n_START_SECTION_\nKarakteristika\n_START_PARAGRAPH_\nKrateret er dateret til at v\xc3\xa6re dannet f\xc3\xb8r Nedre Imbrian, en periode, som under et ogs\xc3\xa5 betegnes pr\xc3\xa6-imbrian, og som varede fra for 4,55 til 3,85 milliarder \xc3\xa5r siden._NEWLINE_Det er et forholdsvis nedslidt krater, hvor satellitkrateret "Deluc H" er tr\xc3\xa6ngt ind i den nord\xc3\xb8stlige rand. En trekantet bunke af materiale d\xc3\xa6kker kraterbunden fra randen af dette indtr\xc3\xa6ngende krater til n\xc3\xa6r kraterets midte. Sm\xc3\xa5krateret "Deluc T" er forbundet med den sydlige ydre rand af Deluc og slutter sig til det lille "Deluc D" mod syd._NEWLINE_Resten af kraterranden er ikke helt cirkul\xc3\xa6r, men har en let udadg\xc3\xa5ende bule mod nordvest. Kraterbunden er slidt og j\xc3\xa6vnet ud af senere sm\xc3\xa5 nedslag, selv om kanten stadig er tydligt aftegnet. Der er et sm\xc3\xa5krater i bundens nord\xc3\xb8stlige del, men det meste af bunden er j\xc3\xa6vn og kun m\xc3\xa6rket af sm\xc3\xa5 nedslag.'